પણ મને તો જાણે એ બધાની કોઈ પડી જ નહોતી. મને તો બસ મજા પડતી હતી, સિતાર પર પોતાની આંગળીઓ રમાડવાની ! અને માસ્ટરજી પણ મારી આવડત કે પછી મારા સ્વભાવને કારણે મારી પર રીઝ્યા હતા. જાણે પોતાની જ દીકરીને શીખવતા હોય એમ પ્રેમ નીતર્યા શબ્દો વડે મને સિતારના પાઠ સમજાવતા. અને ક્યારેક અબ્બાને મજાકમાં કહેતાં પણ ખરા, ‘મિયાં, આ તો ઘરે પ્રભુએ દિકરો દીધો છે, પણ હવે આવી ફૂલ જેવી દીકરીની રહેમત પણ ખુદા બક્ષે તો બસ, પછી આ જીંદગી પાસે બીજું કંઈ નથી જોઈતું.’, અને બદલામાં અબ્બા ‘આમીન’ કહી તેમની દુઆ કબુલ થવાની દુઆ માંગતા !